text: Els millors curtmetratges internacionals es poden veure al Prat tots els dijous de juliol - elBaix.cat
  Inici queda't al Baix Els millors curtmetratges internacionals es poden veure al Prat tots els dijous...
  Els millors curtmetratges internacionals es poden veure al Prat tots els dijous de juliol
  7a edició del PREVIEW, Festival Internacional de Curtmetratges, tots els dijous del fins al 26 de juliol
  També es projectaran curtmetratges locals, a més de donar a conèixer noves tendències a través del curtmetratge per a amants de l'audiovisual i, en general, totes les persones interessades. Entre els curtmetratges rodats al Prat figuren "Ay el Chacho sí que sabe" (Rosa Delgado), "Mementomori" (Ali Durán) -projecte final de curs de cinema i audiovisuals de l'Escola d'Arts del Prat- i "Psycho Kino" (Guillem Dols), produccions que han comptat amb el suport de "El Prat Film Office".
  L'últim dijous, dia 26, descobrirem els curtmetratges premiats i també es projectarà el curt elaborat per alumnes del Batxillerat d'Arts Escèniques de l'Institut Baldiri Guilera, tutoritzat per l'ASCAP i realitzat en el marc del programa "Interseccions" per vincular el món educatiu, cultural i comunitari. També es podrà veure el projecte guanyador de la modalitat Deslocalizat de la convocatòria /UNZIP Arts Visuals 2018, "La Balena del Prat al Prat", de Consol Llupià.
  També es farà un reconeixement a Joaquim Linuesa (1930-2018), pratenc i gran professional dels efectes especials, que ens ha deixat recentment. Fill d'actors, productors i escriptors, es va aficionar des de petit al món de l'espectacle, però la seva gran devoció va ser per al món del cinema. La seva formació va ser autodidacta i va fer els seus primers treballs, realitzant curtmetratges d'animació on ell mateix recreava els escenaris, els efectes especials i les animacions en una càmera súper 8mm.
  Es va introduir al món del cinema a través de la seva dedicació professional en la creació d'efectes especials per a teatre, òpera, televisió i publicitat. Al llarg de la seva activitat professional, va col•laborar amb els principals directors i productors de l'època.
  El cicle es dinamitzarà a l'exterior del Cèntric Espai Cultural, amb entrada gratuïta, oferint als aficionats i amants de l'audiovisual un indret de trobada on puguin compartir experiències, fer contactes entre ells i promocionar el Prat de Llobregat com a localització per a futures obres. El Cèntric Gastrobar by Ona Nuit oferirà un menú gastronòmic especialment dissenyat per a l'ocasió.
  Amb el Festival Preview, hi ha col·laborat diferents agents implicats amb el sector audiovisual, com les escoles de cinema, universitats i institucions següents: Prat Film Office, Filmin, Acadèmia del Cinema Català, D'A Film Festival, Sitges Film Festival. ESCAC, CECC, ECIB, URL -Facultat de Comunicació Blanquerna, UAB, Bande-a-prat i SIS92 produccions.
  Article anteriorLa 30a edició del Festival Altaveu de Sant Boi tindrà veus convidades com les de Dolo Beltrán, Roger Mas, El Petit de Cal Eril o Morgane Ji
  Article següentL'elevat preu del lloguer empeny Indra a traslladar 830 treballadors del 22@ a Sant Joan Despí